Гэтыя словы Сімвалу Веры з’яўляюцца асабліва актуальнымі ў дні, калі грэка- каталіцкія вернікі Беларусі перажываюць чарговую гадавіну падпісання Брэсцкай уніі. Сінод, які праходзіў з 16 па 18 кастрычніка 1596 года, прычыніўся да аднаўлення поўнай еднасці розных касцёльных супольнасцей гэтай зямлі з Апостальскім Пасадам у Рыме, заахвочваючы вернікаў да ўзрастання ў веры, надзеі і любові ў той складаны перыяд.